TIGER พุ่งซิลลิ่ง! ลุ้นคว้างานใหม่ดัน “แบ็กล็อก” โตทะลุ 2.5 พันลบ.
TIGER พุ่งซิลลิ่ง! ลุ้นคว้างานใหม่ดัน “แบ็กล็อก” โตทะลุ 2.5 พันลบ.
29 มี.ค. 2564

ผู้สื่อข่าวรายงานว่า ราคาหุ้น บริษัท ไทย อิงเกอร์ โฮลดิ้ง จำกัด (มหาชน) หรือ TIGER ณ เวลา 15.34 น. อยู่ที่ระดับ 2.32 บาท บวก 0.53 บาท หรือ 29.61% สูงสุดที่ระดับ 2.32 บาท ต่ำสุดที่ระดับ 1.82 บาท ด้วยมูลค่าการซื้อขาย 22.40 ล้านบาท

นายจตุรงค์ ศรีกุลเรืองโรจน์ ประธานเจ้าหน้าที่บริหาร บริษัท ไทย อิงเกอร์ โฮลดิ้ง จำกัด (มหาชน) หรือ TIGER เปิดเผยว่า ภาพรวมผลการดำเนินงานในปี 2564 รายได้จะเติบโตมากกว่าปี 2563 จากการทยอยรับรู้รายได้จากงานในมือ (Backlog) จำนวนมาก ควบคู่ไปกับการบริหารต้นทุน และค่าใช้จ่ายต่าง ๆ ให้มีประสิทธิภาพ รวมถึงแผนการบริหารงานเพื่อรองรับกับสถานการณ์การแพร่ระบาดของเชื้อไวรัสโควิด-19 ที่คาดว่าจะยืดยาวไปปี 2565
ทั้งนี้ ณ สิ้นปี 2563 บริษัทมี Backlog รวมประมาณ 1,500-1,600 ล้านบาท ถือว่าสูงสุดเป็นประวัติการณ์ตั้งแต่ก่อตั้งบริษัทมา อีกทั้งยังอยู่ระหว่างรอผลประมูลงานใหม่มูลค่ารวมกว่า 2,000 ล้านบาท เบื้องต้นมีโอกาสได้งาน 3-4 โครงการ คิดเป็นอัตราเฉลี่ยสูงถึง 50% หรือคิดเป็นมูลค่างานรวม 1,000 ล้านบาท ซึ่งจะส่งผลให้ Backlog ในปี 2564 ทำสถิติสูงสุดใหม่อย่างต่อเนื่องทะลุ 2,500 ล้านบาท และรับรู้รายได้อย่างต่อเนื่อง